**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 25.06.2019 o 17.00 hod.**

**Prítomní:** Eva Mráziková, starostka obce

**Poslanci:** Lukáš Hamaj, Mgr. Tomáš Čičo, Ing. Peter Hladký, Zdenko Vrzala

Róbert Chmelina

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení obecného zastupiteľstva-hlavná kontrolórka
4. Správa o kontrolnej činnosti HK za I.polrok 2019
5. Plán kontrolnej činnosti HK na II.polrok 2019
6. Záverečný účet obce Hrabovka za rok 2018 a Stanovisko HK k Záverečnému účtu za rok 2018
7. Interpelácie poslancov – odpoveď starostky
8. Rôzne-diskusia
9. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá skonštatovala, že vzhľadom na prítomnosť všetkých poslancov je zasadnutie OZ uznášania schopné. Ďalej predložila poslancom program rokovania obecného zastupiteľstva. Predložený návrh programu poslanci **schválili** bez pripomienok.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Hamaj Lukáš, Ing. Peter Hladký

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**3. Kontrola uznesení obecného zastupiteľstva – hlavná kontrolórka**

Hlavná kontrolórka obce Ing. Orságová predniesla poslancom správu z kontroly uznesení obecného zastupiteľstva. Konštatovala, že všetky uznesenia boli splnené, dve uznesenia sú v plnení. Správu zobrali poslanci **na vedomie.**

**Hlasovanie:**

 **Prítomní: 5**  **Za: 5 Proti: 0 Zdržal sa: 0**

**4. Správa o kontrolnej činnosti HK za I. polrok 2019**

Poslanci obdržali na rokovanie obecného zastupiteľstva materiál – Správu o kontrolnej činnosti HK za I. polrok 2019, ktorý spracovala hlavná kontrolórka obce Hrabovka Ing. Orságová. Poslanci zobrali tento materiál **na vedomie** bez pripomienok.

**Hlasovanie:**

 **Prítomní: 5**  **Za: 5 Proti: 0 Zdržal sa: 0**

**5. Plán kontrolnej činnosti HK na II. polrok 2019**

Hlavná kontrolórka obce predniesla poslancom návrh - Plán kontrolnej činnosti HK na II. polrok 2019. Poslanci tento návrh **schválili**  bez pripomienok.

**Hlasovanie:**

 **Prítomní: 5**  **Za: 5 Proti: 0 Zdržal sa: 0**

**6. Záverečný účet obce Hrabovka za rok 2018 a Stanovisko HK k Záverečnému účtu za rok 2018**

Materiál na rokovanie pripravila pracovníčka OcÚ Mgr. Štefánková, ktorá odpovedala aj na doplňujúce otázky poslancov k Záverečnému účtu. Zároveň starostka predložila návrh na uznesenie k tomuto materiálu v nasledovnom znení:

a) Obecné zastupiteľstvo berie na vedomie Stanovisko hlavnej kontrolórky k Záverečnému účtu za rok 2018

b) Obecné zastupiteľstvo schvaľuje Záverečný účet obce a celoročné hospodárenie bez výhrad

c) Obecné zastupiteľstvo schvaľuje použitie prebytku rozpočtového hospodárenia na tvorbu rezervného fondu vo výške 4974,24 €.

**Hlasovanie:**

 **Prítomní: 5**  **Za: 5 Proti: 0 Zdržal sa: 0**

**7. Interpelácie poslancov – odpoveď starostky**

Na základe interpelácie poslancov z rokovania obecného zastupiteľstva dňa 23.4.2019 pripravila starostka poslancom materiály a podklady z priebehu uplynulých rokov existencie RVS Vlára-Váh, ktorej je obec Hrabovka spoločníkom. Najmä novým poslancom ozrejmila akým spôsobom prebiehali rokovania o vybudovaní kanalizácie v rámci tejto spoločnosti a akým spôsobom sa stalo, že obec Hrabovka bola vylúčená z tohto projektu. Zároveň ich oboznámila so zmluvným záväzkom RVS Vlára-Váh voči obci Hrabovka – jedná sa o vybudovanie zvozového miesta pre obec Hrabovka. Výsledkom tejto diskusie bol záver, že je potrebné do budúcna plánovať a pripraviť buď za pomoci RVS Vlára-Váh alebo inej spoločnosti projekt na vybudovanie kanalizácie v obci tak, aby obec mohla sa zapojiť do niektorej z výziev, ktoré v budúcnosti budú vyhlásené pre obce pod 1000 obyvateľov, nakoľko vybudovanie kanalizácie z vlastných zdrojov obce je momentálne nereálne.

**8. Rôzne-diskusia**

\* Starostka informovala poslancov o záveroch k stavebným konania, ktoré porušovali stavebný zákon – vyrúbenie pokút v správnom konaní.

\* Ďalej informovala starostka o poruche rozhlasu v dolnej časti obce. Momentálne zhromažďuje cenové ponuky na opravu tejto vetvy, nakoľko je potrebné prekáblovanie a výmena rozhlasu. Poslanec Chmelina navrhol v rámci tejto opravy aj opravu 1 stĺpa, ktorý sa nakláňa a je preto nebezpečný pre chodcov a okolie. Poslanec Hamaj doporučil osloviť jednu z firiem v Dubnici nad Váhom na predloženie cenovej ponuky.

\* Starostka oboznámila prítomných poslancov so spísanou žiadosťou občanov Hrabovky – časť Mlyn, ktorí žiadajú opravu mostu a príjazdovej cesty do tejto časti obce. Tento problém sa snaží za pomoci obyvateľov riešiť starostka tak, že svojpomocne a s prispením obecného úradu sa opravil most a príjazdová cesta do tejto časti obce.

\* Starostka informovala o postupe prác na spracovaní Územného plánu obce Hrabovka – firma Arcadia priebežne spracováva všetky podklady a požiadavky, ktoré boli doručené na obecný úrad, zároveň boli vyžiadané potrebné poklady z kartografie.

\* Starostka k predloženým žiadostiam na dotácie informovala o kladnej odpovedi na výzvu z Úradu vlády SR – Výstavba detského ihriska, kde je žiadosť schválená a prebieha proces jej kontroly a pripravuje sa zmluva k dotácii. K ostatným žiadostiam zatiaľ nebolo podané žiadne vyjadrenie. Cez MAS Vršatec sa pripravuje podanie žiadosti na opravu autobusových zastávok s príslušenstvom – smetné koše a lavičky v hodnote cca 12000 eur.

\* Poslanec Čičo sa ospravedlnil za nesplnenie úlohy pre kultúrnu komisiu a síce vypracovanie návrhu na Prevádzkový poriadok na využívanie stolnotenisových stolov a priestorov sály KD na športovú činnosť. Starostka pripravila návrh, ktorý prepošle predsedovi kultúrnej komisie Mgr. Čičovi tak, aby aj komisia doplnila tento návrh a mohla ho predložiť na rokovanie obecného zastupiteľstva na schválenie.

**9. Záver**

V závere ukončila starostka rokovanie Obecného zastupiteľstva a poďakovala poslancom za účasť na zasadnutí. Zároveň všetkým prítomným  popriala spokojné prežitie prázdnin a dovolenkového obdobia.

**Obecné zastupiteľstvo v Hrabovke**

**Uznesenie č. 18 - 23**

zo zasadnutia OZ v Hrabovke dňa 25.6.2019

***K bodu: Otvorenie zasadnutia***

 **Uznesenie č. 18/2019**

Obecné zastupiteľstvo v Hrabovke **s c h v a ľ u j e** program zasadnutia obecného zastupiteľstva v plnom znení.

V Hrabovke, 25.06.2019

 Eva Mráziková

 starostka obce

***K bodu: Určenie zapisovateľa a overovateľov zápisnice***

**Uznesenie č. 19/2019**

Obecné zastupiteľstvo v Hrabovke **s c h v a ľ u j e** overovateľov Lukáša Hamaja a Ing. Petra Hladkého a zapisovateľku pracovníčku OcÚ Mgr. Janku Štefánkovú.

V Hrabovke, 25.06.2019

Eva Mráziková

 starostka obce

***K bodu: Kontrola uznesení obecného zastupiteľstva-hlavná kontrolórka***

**Uznesenie č. 20/2019**

Obecné zastupiteľstvo v Hrabovke **berie na vedomie** Správu kontrole uznesení obecného zastupiteľstva v obci Hrabovka.

V Hrabovke, 25.06.2019

 Eva Mráziková

 starostka obce

***K bodu: Správa o kontrolnej činnosti HK za I. polrok 2019***

 **Uznesenie č. 21/2019**

Obecné zastupiteľstvo v Hrabovke **berie na vedomie** Správu o kontrolnej činnosti HK za I. polrok 2019.

V Hrabovke, 25.06.2019

 Eva Mráziková

 starostka obce

***K bodu: Plán kontrolnej činnosti HK na II. polrok 2019***

 **Uznesenie č. 22/2019**

Obecné zastupiteľstvo v Hrabovke **s c h v a ľ u j e** predložený Plán kontrolnej činnosti hlavnej kontrolórky na II. polrok 2019.

V Hrabovke , 25.06.2019

 Eva Mráziková

 starostka obce

***K bodu: Záverečný účet obce Hrabovka za rok 2018 a Stanovisko HK k Záverečnému účtu za rok 2018***

 **Uznesenie č. 23/2019**

Obecné zastupiteľstvo v Hrabovke:

a) **berie na vedomie** Stanovisko hlavnej kontrolórky k Záverečnému účtu za rok 2018

b) **schvaľuje** Záverečný účet obce Hrabovka a celoročné hospodárenie bez výhrad

c) **schvaľuje** použitie prebytku rozpočtového hospodárenia **na tvorbu rezervného fondu vo**

 **výške 4974,24 €.**

V Hrabovke, 25.06.2019

 Eva Mráziková

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čičo** | **Hladký** | **Vrzala** |
| 18/2019 | **I** | **I** | **I** | **I** | **I** |
| 19/2019 | **I** | **I** | **I** | **I** | **I** |
| 20/2019 | **I** | **I** | **I** | **I** | **I** |
| 21/2019 | **I** | **I** | **I** | **I** | **I** |
| 22/2019 | **I** | **I** | **I** | **I** | **I** |
| 23/2019 | **I** | **I** | **I** | **I** | **I** |
|  |  |  |  |  |  |

**Vysvetlivky: I - za O – zdržal sa**

 **X - proti N - neprítomní**

Overovatelia:

Lukáš Hamaj .........................................

Ing. Peter Hladký .........................................

Zapísala:

Mgr. Janka Štefánková .........................................

Eva Mráziková starostka obce